./data/phi0914/phi00136/phi0914.phi00136.perseus-lat1.xml
CorneliusScipio , Galliam provinciam sortitus, priusquam ad bellum, quod cum Bois       gerendum erat, proficisceretur, postulavit ab senatu, ut pecunia sibi       decerneretur ad ludos, quos praetor in Hispania inter ipsum discrimen pugnae       vovisset   novum atque iniquum postulare est       visus: censuerunt ergo, quos ludos inconsulto senatu ex sua unius sententia       vovisset, eos vel de manubiis, si quam pecuniam ad id reservasset,  vel sua ipse impensa faceret  eos ludos per dies decem P Cornelius fecit   per idem fere tempus aedes       matris magnae Idaeae dedicata est quam deam is P Cornelius advectam ex Asia P CornelioScipione , cui postea Africano fuit cognomen, P Licinio consulibus in Palatium a mari detulerat   locaverant aedem faciendam ex senatus consulto M LiviusC Claudius censores M CornelioP Sempronio consulibus; tredecim annis postquam locata erat, dedicavit eam           M IuniusBrutus , ludique ob dedicationem eius facti, quos primos scenicos fuisse       Antias Valerius est auctor, Megalesia appellatos   item Iuventatis aedem in circo maximo C LiciniusLucullus duumvir dedicavit   voverat eam sexdecim annis ante           M Livius consul, quo die Hasdrubalem  exercitumque eius cecidit; idem censor eam faciendam locavit M CornelioP Sempronio consulibus   huius quoque       dedicandae causa ludi facti, et [eo] omnia cum maiore religione facta, quod       novum cum Antiocho instabat bellum